Кэці Патэрсан

Працы 
Патэрсан рэалізавала некалькі праектаў, звязаных з раставаннем ледавікоў; у яе выпускным творы для мастацкай школы «Ватнайёкюдль» быў нумар мабільнага тэлефона, падключаны да мікрафона, пагружанага ў лагуну пад самым вялікім ледавіком Еўропы. Іншыя працы на гэтую тэму ўключаюць Langjökull, Snaefellsjökull, Soheimajökull, у якіх гукавы ландшафт раставання ледавікоў быў створаны шляхам вырабу пласцінак з лёду, які складаецца з адталай вады ледавіка.

Пры працы над адным з праектаў Кэці стварыла карту 27000 вядомых мёртвых зорак. Іншы праект «Гісторыя Цемры» ўяўляе сабой серыю слайдаў і фатаграфій касмічнай пустэчы, «пранумараваных і з указаннем адлегласці ад Зямлі ў светлавых гадах».

У актыве Патэрсан ёсць персанальныя выставы ў Галерэі сучаснага мастацтва ў Оксфардзе, у галерэі Kettle’s Yard у Кембрыджы, у Галерэі Mead, Уорыкскім Цэнтры мастацтваў, у іншых галерэях і мастацкіх цэнтрах Лондана, Вены, Сеула.Katie Paterson to Launch Artwork Into Orbit | In the Air | BLOUIN ARTINFO Blogs 

У жніўні 2014 года Патэрсан пачала праект «Бібліятэка будучыні», разлічаны на 100 гадоў. Ёю былі высаджаны 1000 соснаў у лясным масіве Нордмарка ў Осла. Кожны год у гэтым месцы ў зямлю будуць закопваць рукапіс новага рамана аднаго з сучасных пісьменнікаў. У 2114 годзе хвоі вырастуць, і з іх можна будзе зрабіць паперу для друку ста раманаў, рукапісы якіх будуць тады ж вынятыя з зямлі. Першым «закапаным» у рамках праекта аўтарам стала Маргарэт Этвуд.

 Узнагароды 
 Прэмія South Bank Sky Arts Award 2014 года ў галіне выяўленчага мастацтва
 Ганаровы член Універсітэта Эдынбурга (2013)
 Прэмія «Дух Шатландыі» 2014

 Крыніцы